Узгадваецца міёрскі ўнівермаг. Пачатак снежня. Іду купіць зімовы абутак. На ніжняй паліцы стаяць гумовыя боты, далей — тапкі, сандалі, туфлі, дэмісезон, на самым версе красуецца некалькі пар прыстойных цёплых мадэляў. Аднак мне трэба, каб падыходзілі і да сукенкі, і да штаноў. Такіх няма. Здзіўленая і засмучаная тыпаю ў прыватныя крамы. Тут вочы радуюцца і разбягаюцца. Застаецца адрозніць боцікі натуральныя і якасныя ад штучных і недаўгавечных. Проста ў другіх у моцныя марозы будзе холадна. Здаецца, такая звычайная рэч — у сезон купіць абутак. Атрымліваецца, што прыватнікі працуюць у гэтым накірунку больш плённа. У крайнім выпадку можна заказаць з дастаўкай у інтэрнэт-магазінах ці з’ездзіць у Полацк ці Наваполацк. Дэфіцыту і праблем няма!